આ રિપોર્ટ બાબતે આંખ આડા કાન કરવા જેવા નથી. શારીરિક સક્ષમતાને જો ગંભીરતાની નહીં લઈએ તો આવનારી પેઢી રોગીષ્ઠ બનશે. આ સમસ્યાના ઉકેલ માટે સૌ ભારતીયો આગળ આવીને કામ કરે તે અનિવાર્ય છે. દેશના વડાપ્રધાનથી માંડીને શાળાના પ્રિન્સિપાલ સુધી તમામ ક્ષેત્રના લોકો આમાં મદદપ બની શકે છે. શઆત થઈ ચૂકી છે, ભારતના સ્પોર્ટ્સ મિનિસ્ટર રાજ્યવર્ધન સિંહે ઓફિસમાં વ્યાયામ કરતો વિડિયો શૂટ કરી ‘હમ ફિટ તો ઇન્ડિયા ફિટ !’ હૈશટેગથી ટ્વિટર પર ફિટનેસ ચેલેન્જ શ કરી સૌને એમાં સામેલ થવા અપીલ કરી. વિરાટ કોહલી, ઋતિક રોશન, સાઈના નહેવાલ તેમાં જોડાયા અને વિરાટે વડાપ્રધાન શ્રી નરેન્દ્ર મોદીને ફિટનેસ ચેલેન્જ કરી. પછી તો ચેલેન્જની લાઇન લાંબી ચાલી. આજે સેલિબ્રિટીઓ દ્વારા આખા ભારતમાં ફિટનેસ ચેલેન્જનો માહોલ ઊભો થયો છે. આ જ રીતે તમામ ક્ષેત્રના લોકોએ શારીરિક સ્વાસ્થ્ય માટે કામ કરવું રહ્યું, ફિલ્મ સુપરસ્ટાર, ક્રિકેટર્સ, પોલીસ હેડ, મંત્રી, યુનિવર્સિટીના વાઈસ ચાન્સેલર, સ્કૂલ-કૉલેજના પ્રિન્સિપાલ સહિત સમગ્ર દેશ, તમામ જિલ્લા, તાલુકા, ગામના અધિકારી-પદાધિકારી, અગ્રણીઓ પોતાના વિસ્તારના લોકોના સ્વાસ્થ્ય માટે આગળ આવી નવા પ્રયોગો કરે અને ફિટનેસ માટેનો માહોલ ઊભો કરે. દરેક ક્ષેત્રમાં એક નવું મોડેલ ઉભું થાય, દરેક યુવાનને કસરત માટેનો સમય અને સ્થળ મળે, સ્કૂલમાં ફરજિયાત વ્યાયામ થાય અને યોગ્ય રીતે થાય, સેલિબ્રિટીઓ લોકોના રોલ મોડેલ બને. આવું થવાથી હેલ્થનું બજેટ ઓછું થશે, હેલ્ધી અને વેલ્ધી સમાજનું નિર્માણ થશે. ભારત ખરા અર્થમાં સ્વસ્થ અને સક્ષમ બની રહેશે.